**ОТЧЕТ**

**за осъществената контролна дейност от РИОСВ-Пазарджик**

**за месец септември 2023 г.**

През **м. септември 2023 г.** експертите и специалистите на РИОСВ-Пазарджик извършиха **61** проверки в **52** обекта, от които **40** са планови и **21** извънредни. В рамките на осъществения контрол са дадени **12** предписания за отстраняване на констатирани несъответствия и предприемане на мерки. За периода са предприети действия по **4** сигнала.

През м. септември експерти на РИОСВ-Пазарджик взеха участие в ДПК за строежи: ,,Рекултивация на депо за ТБО на община Ракитово“, „Монтаж на нов резервоар за светли горива на съществуваща бензиностанция в с. Ивайло, общ. Пазарджик“ и „Оборудване на съществуващи помещения за цех за ябълково пюре“ в гр. Пазарджик, в комисия по заповед на Областния управител за почистване на речното корито на р. Луда Яна в землището на с. Росен, общ. Пазарджик, в комисия по чл. 47, ал. 1 и 2 и във връзка с чл. 81б от Наредба № РД-2-20-5 за съдържанието, създаването и поддържането на КККР по писмо на началника на СГКК Пазарджик и в обучение за методиката за оценка и докладване състоянието на видовете и природните местообитания, предмет на опазване в НЕМ „Натура 2000“.

**Административнонаказателна дейност**

През м. септември 2023 г. е съставен 1 (един) АУАН за констатирано административно нарушение на Закон за водите. Издадено е 1 (едно) наказателно постановление (НП) и е сключено 1 (едно) споразумение на обща стойност 5 900 лева.

На юридическо лице е наложена имуществена санкция чрез наказателно постановление в размер на 1000 лв. (хиляда лева) за нарушение на чл. 48, ал. 1, т. 11 от Закона за Водите.

Сключено е споразумение, с което е наложена имуществена санкция на юридическо лице за нарушение на чл. 35, ал. 3 от ЗУО в размер на 4 900 лв. (четири хиляди и деветстотин лева).

През м. септември 2023 г. няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. септември 2023 г. са в общ размер 1630.58 лева. Платените глоби/имуществени санкции по НП за нарушения на екологичното законодателство и влезли в сила НП по транзитната сметка за м. септември 2023 г. са в размер на 4 900 лв. - от сключени споразумения по чл. 58 г от ЗАНН.

Събрани от НАП по наложени глоби и/или санкции по специалните закони – събраните за м. септември 2023 г. са в размер на 0 лева.

**Акценти от извършената месечна контролна дейност**

Изпълнение на годишния план за контролна дейност за 2023 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол по Закона за генетично модифицираните организми.

Контрол по Закона за лечебните растения.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* наблюдение и контрол върху пожарната безопасност в резерватите;
* спазване на законодателството (ЗБР) при осъществяване на съгласувано ИП;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2023 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **23;**
* Проверки по Закон за водите – **10;**
* Проверки по прилагане на гл. 6 на ЗООС **– 3;**
* Комплексни проверки на дружества с КР - **1**;
* Комплексни проверки на дружества без КР - **6**;
* Проверки по прилагане разпоредбите на ЗЧАВ - **2;**
* Контрол по ЗБР и ЗТЗ - **13**;
* Проверки по Закон за лечебните растения – **1**;
* ЗЗЗВВХВС - **1;**
* Други по ЗООС – **1**;

**Планови комплексни проверки на обекти без комплексно разрешително:**

* „Калуфрукт Продакшън“ ООД - предприятие за производство на сливов концентрат в с. Калугерово, общ. Лесичово. Проверени компоненти и фактори на околната среда: „въздух“ и „води“. При извършената проверка не са установени несъответствия с нормативните изисквания на ЗЧАВ. Взета е водна проба от производствени отпадъчни води преди заустване в р. Тополница. Анализът на водните проби показва превишение на ИЕО по показател ХПК и БПК5. За констатираното несъответствие предстои съставяне на АУАН на юридическо лице по Закон за водите.
* „Стайков 1“ ЕООД, гр. Пещера - площадка за разкомплектоване на ИУМПС. Проверка по фактор „отпадъци“ и по изпълнение на условие в решение за преценяване на необходимостта от извършване на ОВОС за ИП „Разширение на площадка за третиране на ИУМПС, находяща се в УПИ I -123007, ПИ с идентификатор 56277.4.182 с нова територия – ПИ с идентификатор 52277.4.183 с площ 1320 кв.м., местност Широки ливади по КККР на гр. Пещера, общ. Пещера, обл. Пазарджик“. Проверени са условията, поставени в документа по чл. 35 на ЗУО. Не са установени несъответствия с нормативната уредба по ЗУО. Условието, дадено в решението за преценяване на необходимостта от извършване на ОВОС дейностите с отпадъци да се извършват след получаване на разрешение съгласно изискванията на чл. 35 от ЗУО е изпълнено. Операторът спазва нормативната уредба на екологичното законодателство.
* „Лукойл-България“ ЕООД, Технологична помпена станция (ТПС) Ветрен. Проверени компоненти и фактори на околната среда: „води“ и „химични вещества“. Операторът извършва собствен мониторинг на отпадъчните води с честота и показатели, определени в разрешителното за заустване. Резултатите от извършения мониторинг не показват превишения на индивидуалните емисионни ограничения (ИЕО). Взета е водна проба от заустване № 1 – ревизионна шахта на изход сепаратор на нефтопродукти. Моментните показатели не показват отклонения от ИЕО. От направения оглед на заустване № 2 – БфОВ не е установено изтичане. При огледа не са установени течове или разливи на горива. На място са налични информационни листове за безопасност (ИЛБ) и актуална оценка на безопасността на съхранение на опасни химични вещества и смеси (ОХВС). Спазени са условията за съхранение, посочени в ИЛБ и общите и организационни изисквания на Наредбата за реда и начина за съхранение на опасни химични вещества и смеси. Операторът е извършил и документирал класификацията на предприятието съгласно изискванията на чл. 103, ал. 1 от ЗООС.
* „Биовет“АД, гр. Пещера. Обектът се експлоатира съгласно технологичната схема за производство на фуражи и лекарствени продукти за животновътството. Проверени компоненти и фактори на околната среда: „въздух“, „води“ и „химични вещества“. Извършен е оглед на ПСОВ, складовата база и когенерецията. Анализът на взетата водна проба показва, че няма превишаване на заложените ИЕО в КР. При извършената проверка не са установени несъответствия с нормативните изисквания на ЗЧАВ, ЗВ и ЗЗВВХВС.
* „Майнинг инвест“ ЕООД, с. Елшица. Проверени компоненти и фактори на околната среда: „почви“, „отпадъци“, „води“ и „химични вещества“. Обогатителна фабрика „Елшица“ се експлоатира съгласно технологичната схема за производство на меден и коксов концентрат. Констатирани се пропуски по фактор „химични вещества“. На оператора на инсталацията са дадени две предписания за актуализиране на документи. Предстои последващ контрол.
* „ПЪТНО ПОДДЪРЖАНЕ ПЕЩЕРА” ЕООД – находище „Алчака“, землище на с. Хаджиево, общ. Пазарджик. Контрол по изпълнението на поставени условия и на плана за изпълнение на мерките по чл. 96, ал. 1, т. 7 от ЗООС, поставени в Решение по ОВОС № 3-3/2011 г. за инвестиционно предложение „Добив на инертни материали - баластра (пясък и чакъл)” в ПИ №№ 218005, 218013 и други в м. „Алчака“ по КВС на с. Хаджиево, общ. Пазарджик, обл. Пазарджик, както и на характеристиката на ИП. Кариерата е на етап „експлоатация“. Извършва се добив на баластра с багер в УПИ II 9,10,11,13,14,15. На площадката е позиционирана мобилна сортировъчна инсталация (МСИ). Не е констатирано неизпълнение на поставените в Решение по ОВОС № 3-3/2011 г. условия и мерки.

**Атмосферен въздух** – през м. септември 2023 г. по ЗЧАВ и подзаконовите нормативни актове са извършени 2 планови проверки на два обекта. Експертите взеха участие в 3 комплексни проверки на обекти без КР и в проверка на оператор с издадено КР. Спазват се поставените в КР условия - № 9 - емисии в атмосферата и № 12 - шум. Взето е участие в 2 ДПК за въвеждане в експлоатация на строежи – „Монтаж на нов резервоар за светли горива на съществуваща бензиностанция в землището на с. Ивайло, общ. Пазарджик“ и „Оборудване на съществуващи помещения за цех за ябълково пюре“ в гр. Пазарджик.

Експерти от направлението бяха водещи в проверка на предприятие за производство на сливов концентрат в с. Калугерово, общ. Лесичово. Не са установени несъответствия с нормативните изисквания на ЗЧАВ.

**По ЗЧАВ и подзаконови нормативни актове:**

**Планови проверки**

По Регламент № (ЕС) №517/2014 г. за флуорсъдържащите парникови газове е извършена проверка на оператор, стопанисващ верига магазини за хранителни стоки в гр. Пазарджик. На оборудването, заредено с ФПГ са извършвани проверки за течове в кратността, съобразена със зареденото количество. Няма установени течове от системата.

По Наредба №16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини е извършена проверка на бензиностанция в с. Калугерово, общ. Лесичово. Веднъж годишно е извършвана проверка за ефективността на улавяне на бензиновите пари на системите, съответстващи на Етап II на УБП. Резултатите от проверката са отразени в дневник. Бензиностанцията отговаря на изискванията на чл. 14б от Наредба №16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини.

**По Закона за защита от шума в околната среда (ЗЗШОС)**

Извършен е анализ на резултатите от доклад от извършени СПИ на промишлен шум в околната среда. Не са установени превишавания на граничните стойности на еквивалентните нива на шум по границите на производствената площадка и в мястото на въздействие.

Извършени са оценки на резултатите от представени доклади от проведени СПИ на емисии на вредни вещества, изпускани в атмосферния въздух от 4 изпускащи устройства на 3 производствени обекта в гр. Пазарджик. Анализът на резултатите показва, че са спазени емисионните норми.

Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. август 2023 г. Анализът на резултатите показва, че са спазени емисионните норми, посочени в издаденото КР на оператора.

Извършено е вписване на инсталация за нанасяне на покрития върху дървени повърхности с оператор „Интекст“ ЕООД в регистъра по чл. 30л, ал. 1 от ЗЧАВ и е издадено удостоверение за регистрация по реда на чл. 30л, ал. 8 от ЗЧАВ.

Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени.

Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. септември са изготвени 9 становища.

**Води** – през м. септември от експертите в направлението са извършени 10 проверки на 10 обекта, от които 3 планови по Закон за водите и 7 извънредни. Експертите взеха участие в комплексни проверки на 3 обекта без КР и на обект с КР. Във връзка с постъпили ИП за провеждане на процедури по ОВОС и ЕО са изготвени 4 становища по компонент „Води“.

Експертите от направлението бяха водещи при комплексните проверки на:

- „Биовет“ АД, гр. Пещера. Обектът се експлоатира съгласно технологичната схема за производство на фуражи и лекарствени продукти за животновътството. Извършен е оглед на ПСОВ, складовата база и когенерецията. Анализът на взетата водна проба показва, че няма превишаване на заложените ИЕО в КР. От направения оглед не се констатира нарушение на екологичното законодателство.

- „Майнинг инвест“ ЕООД, с. Елшица. Обогатителна фабрика „Елшица“ се експлоатира съгласно технологичната схема за производство на меден и коксов концентрат. Проверени компоненти и фактори на околната среда: „почви“, „отпадъци“, „води“ и „химични вещества“. Констатирани се пропуски по фактор „химични вещества“ и на оператора на инсталацията са дадени две предписания за актуализиране на документи. Предстои последващ контрол.

Извършените планови проверки /по Заповед РД-1188/2022 г. на МОСВ/ са за провеждане на емисионен контрол. Взети са водни проби от „Ди Ес Смит България“АД, с. Главиница, „Биовет“АД, гр. Пещера.За отстраняване на отклонения от технологичния режим на работа на съоръженията и предприемане на превантивни мерки са дадени 7 предписания. Предстоят проверки за изпълнението им.

Извънредни проверки:

* По дадено предписание на обект в с. Огняново за почистване на септична яма за отпадъчни води. При извършената проверка се констатира, че предписанието е изпълнено.
* По сигнал за преливаща септична яма в к.к. Цигов чарк, общ. Батак са извършени 3 проверки - на спа хотел, при която се констатира, че септичната яма е запълнена с утайки и прелива. Дадени са две предписания, които са изпълнени. На Община Батак – не е представена информация за извършени проверки от компетентния орган съгласно чл. 191, ал. 1, т. 1 от Закон за водите. По информация на общината и „ВиК Батак“ ЕООД всички обекти в к.к.“Цигов чарк“ заустват отпадъчните си води в септични ями. Дадено е предписание на кмета на общ. Батак. Предстои последващ контрол.

**Почви –** презм. септември експертът от направлението взе участие в комплексна проверка на оператор с комплексно разрешително. Не е констатирано неизпълнение на условията от КР, Закона за почвите и Закона за опазване на земеделските земи от,,Ди Ес Смит“ АД.

**Биологично разнообразие и НЕМ** – през м. септември експертите и специалистите от направление БРЗТЗ извършиха 14 проверки в 10 обекта, в т. ч. 13 планови, 1 извънредна и 15 обхода. В рамките на осъществения контрол няма дадени предписания и съставени АУАН.

През отчетния период специалистите подвижна паркова охрана извършиха 11 планови проверки и 15 обхода в резерватите „Купена“, „Беглика“, „Дупката“ и „Мантарица“. Не са констатирани нарушения. Осъществено е постоянно наблюдение на пожарната обстановка и обезопасяване на съоръжения по протежението на пътеките за посетители в резерватите „Дупката“ и „Мантарица“. Планови ревизии на резерват „Мантарица“ и резерват „Дупката“ не установиха нарушения в режимите на тези защитени територии.

При планови проверки в ЗМ „Патьова кория“, ЗМ „Храстовиден очиболец“ и ЗМ „Немска жълтуга“ не са установени нарушения.

След постъпил сигнал на „зелен“ телефон е извършена проверка на имоти с идентификатори 02837.503.139, 02837.9.690 и 02837.9.561 по КККР на гр. Батак, общ. Батак (за хотелски комплекс „Гранде Виста“). При проверката на място е установено, че обектът е изграден, съгласно проектната документация. Не са констатирани нарушения.

При планова инвентаризация на предоставена електрическа ограда на пчелар чрез договор за безвъзмездно ползване на движима вещ в землището на гр. Велинград не са констатирани нарушения.

Извършен е контрол върху дейността на билкозаготвител от гр. Велинград. Не са констатирани нарушения.

Експерти от направлението взеха участие в комисия по заповед на Областния управител за почистване на речното корито на р. Луда Яна в землището на с. Росен, общ. Пазарджик, в комисия по чл. 47, ал. 1 и 2 и във връзка с чл. 81б от Наредба № РД-2-20-5 за съдържанието, създаването и поддържането на КККР по писмо на началника на СГКК Пазарджик, в обучение за методиката за оценка и докладване състоянието на видовете и природните местообитания, предмет на опазване в Натура 2000.

Изготвени са: 29 писма по реда на чл. 2, ал. 2 от *Наредбата за ОС,* 11 вътрешни становища, 2 Решения по ОС, др. писма и справки.

Постигнат ефект от контролната и превантивната дейност: осигурено е наблюдение и контрол върху пожарната безопасност в резерватите, предотвратяване и отстраняване на нарушения в защитени територии и защитени зони, следене състоянието на обекти под защита с висока природозащитна стойност, подпомагане на други институции в сферата на природозащитното законодателство, провеждане на процедурите по постъпили преписки от граждани и институции в регламентираните срокове и при спазване на екологичното законодателство.

**Отпадъци -** през м. септември 2023 г. по ЗУО са извършени **23** проверки в **23** обекта, от които **12** са планови и **11** извънредни. Дадени са **5** предписания.

Експерт от направлението взе участие в ДПК за строеж ,,Рекултивация на депо за ТБО на община Ракитово“, находящо се в м. ,,Кацата“, землище на гр. Ракитово. Строително-монтажните работи (СМР) са извършени съгласно одобрения проект за рекултивация и изискванията и разпоредбите на Наредба №26/1996г. за рекултивация на нарушени терени, подобряване на слабопродуктивни земи и отнемане и оползотворяване на хумусния пласт.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол по спазване изискванията на Регламент (EO) №1013/2006, проверки по сигнали и жалби.

**Планови проверки:**

Извършени са планови проверки на община Велинград и на община Стрелча относно задълженията на кметовете по чл. 19, ал. 3, т. 7 и т. 11 и по чл. 19, ал. 3, т. 10 от ЗУО. Не са констатирани нарушения или несъответствия с разпоредбите на ЗУО.

Извършени са планови проверки на площадка за третиране на ИУМПС, ИУЕЕО, ОЧЦМ и др. опасни и неопасни отпадъци в с. Говедаре, общ. Пазарджик, на площадка за третиране на НУБА, ИУЕЕО, ОЧЦМ и др. опасни и неопасни отпадъци в гр. Ветрен, общ. Септември и на площадка за третиране на ИУМПС в с. Паталеница, общ. Пазарджик. Проверени са условията, поставени в документа по чл. 35 от ЗУО. Не са установени несъответствия с нормативната уредба по ЗУО. На оператора в с. Паталеница, общ. Пазарджик е дадено предписание за представяне в РИОСВ на документи, изискващи се по НИУМПС, т.к. не са налични по време на проверката. Даденото предписание е изпълнено.

При планов контрол на фирма, преработваща диворастящи плодове и гъби в гр. Стрелча е дадено предписание да се представят в РИОСВ-Пазарджик копия от месечни справки-декларации /прил. 15 от Наредбата за продуктова такса/ за 2022 г. и документи за платена такса към организацията по оползотворяване на отпадъци от опаковки, в която членува дружеството. Предписанието е изпълнено.

Извършена е планова проверка на фирма с основна дейност винопроизводство в с. Огняново, общ. Пазарджик във връзка с изпълнение на условията в издаденото разрешение за дейности с отпадъци. При проверката не са констатирани нарушения и несъответствия с разпоредбите на ЗУО.

Извършен е планов контрол на площадка за неопасни отпадъци в гр. Батак във връзка с изпълнение на условията, поставени в издадения регистрационен документ. Установи се, че няма наличие на нови количества отпадъци /текстилни/. Налични са отпадъците, констатирани при предишни проверки. Предстои налагане на санкция по ЗУО, заради съхранение на неопасни отпадъци за срок, по-дълъг от 3 години.

Извършена е планова проверка на площадка за диагностика и ремонт на МПС-автосервиз в с. Хаджиево, общ. Пазарджик. Констатира се, че дружеството не извършва дейност на упоменатата площадка.

При планова проверка на площадка за третиране на неопасни отпадъци в гр. Пазарджик се установи, че обектът не работи и е преустановил дейността си.

Извършена е планова проверка на лечебно заведение в гр. Пазарджик за контрол по изпълнение на разпоредбите на ЗУО и подзаконовите нормативни актове. Не се констатираха пропуски и нарушения на ЗУО.

Извършена е планова проверка на площадка за третиране на отпадъци (събиране и съхраняване) в гр. Пазарджик. Проверени са условията, поставени в документа по чл. 35 от ЗУО за извършване на дейности по третиране на отпадъци и е извършен контрол за изпълнение на разпоредбите на ЗУО и подзаконовите нормативни актове. Не се констатираха пропуски и нарушения на ЗУО.

**Извънредни проверки:**

Извършени са две извънредни проверки на площадкив гр. Пещера и с. Злокучене, общ. Септември във връзка с чл.70(2) от ЗУО. Площадките отговарят на законовите изисквания за площите, които се разширяват и за отпадъците, които се добавят. Изменени и допълнени са издадените разрешения за дейности по третиране на отпадъци във връзка с разширяването на площадките и добавянето на нови видове отпадъци.

Извършена е извънредна проверка по сигнал за изхвърляне на неизразходвано количество бетон в имот общинска частна собственост в землището на гр. Костандово. Констатира се замърсен участък с прясно изхвърлен и вече засъхнал бетон на площ 3м. х 1м. Дадено е предписание на кмета на община Ракитово да организира почистване на замърсения с отпадъчен бетон терен, съгласно разпоредбите на чл. 19, ал. 3, т. 15, във връзка с чл. 55 от ЗУО и да предприеме мерки за недопускане на последващи замърсявания, а отпадъка да се предаде на лице, което притежава документ по чл. 35 от ЗУО. Предстои последващ контрол.

Извършена е извънредна проверка по сигнал, подаден от БД ИБР по компетентност и за съвместна проверка във връзка с подаден сигнал по зеления телефон на БД ИБР за замърсяване със строителни отпадъци в коритото на р. Луда Яна, след моста в центъра на с. Попинци, общ. Панагюрище. При извършената съвместна проверка се установи, че от външната страна на дигата на р. Луда Яна, след моста в центъра на с. Попинци има наличие на земни маси, както и строителни отпадъци с произход от строителни дейности в с. Попинци. В речното легло на р. Луда Яна няма наличие на отпадъци. Дадено е предписание на кмета на община Панагюрище да организира почистването на замърсените с отпадъци терени съгласно ЗУО и не се допускат повторни замърсявания с отпадъци. Предстои последващ контрол.

Извършена е извънредна проверка по жалба за замърсяване със строителни отпадъци на терен в регулацията на с. Жребичко, общ. Брацигово. При проверката на място се констатира, че наличните преди проверката отпадъци са почистени и теренът е приведен в първоначалния му вид.

Извършена е извънредна проверка на Община Септември по сигнал за замърсяване с отпадъци на терен в регулацията на града. При проверката на място е дадено предписание на кмета на община Септември за почистване на замърсения с отпадъци терен и недопускане на ново замърсяване. Предстои последващ контрол.

Извършена е извънредна проверка на “МЛ България" АД, гр. Пазарджик - площадка за третиране и транспортиране на отпадъци, във връзка с писма на РЗИ за унищожаване на негодни за употреба лекарства /върнати и/или неизползвани количества лекарства/ от клинично изпитване. Издадено е становище за унищожаване на негодни за употреба лекарства от клинично изпитване.

**Последващ контрол –**

Извършен е последващ контрол за изпълнение на дадено предписание за правилно съхранение на опасни отпадъци в предприятие за производство на дървесни пелети в с. Црънча, общ. Пазарджик. При проверката се констатира, че даденото предписание е изпълнено – опасните отпадъци от производството са прибрани под навес, на закрито и имат нужната обваловка.

Извършен е последващ контрол за изпълнение на дадени предписания на община Велинград и община Ракитово относно почистване на замърсени с отпадъци терени в землищата им. Дадените предписания са изпълнени. Почистени са два замърсени с отпадъци терена в землището на гр. Ракитово и един в землището на гр. Велинград.

Извършен е последващ контрол на обект за производство на пелети и пакетиране на талаш в гр. Пазарджик. Дадените предписания отпадъците (триците) да се предадат на лице, което притежава документ по чл. 35 от ЗУО и да се извърши почистване на площадката и съседния имот от замърсяванията с трици, са изпълнени.

**ОХВ и контрол на риска –** през м. септември в направлението е извършена една планова комплексна проверка, една планова проверка по ЗЗВВХВС и една извънредна проверка по ЗООС. Взето е участие в 3 комплексни проверки на оператори без КР и в 1 проверка на оператор с КР.

Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 2 процедури по глава шеста от ЗООС за инвестиционни предложения, планове и програми.

Във връзка с годишния план за контрол на РИОСВ-Пазарджик е извършена планова комплексна проверка на „Лукойл-България“ ЕООД, Технологична помпена станция (ТПС) Ветрен. Проверени са компонент „води“ и фактор „химични вещества“. Основната дейност на обекта е транспортиране на светли горива по магистралния продуктопровод от Пласментно снабдителна база Пловдив до ТПС Ихтиман. На площадката са разположени резервоари за горива и помпена станция.

По отношение на компонент „води“ се установи, че обектът е водоснабден от „В и К У“ ЕООД, гр. Пазарджик въз основа на сключен договор. На площадката се формират два потока отпадъчни води. Единият поток производствени и дъждовни води преминава през локално пречиствателно съоръжение (ЛПС). При огледа се установи, че то е почистено и работи съгласно технологичната схема. Представени бяха документи за почистването му. Другият поток битовофекални отпадъчни води (БфОВ) също се пречиства в ЛПС. Операторът извършва собствен мониторинг на отпадъчните води с честота и показатели, определени в разрешителното за заустване. Резултатите от извършения мониторинг не показват превишения на индивидуалните емисионни ограничения (ИЕО). В изпълнение на Заповед № РД-1188/22.12.2022 г. на министъра на ОСВ е взета водна проба от заустване № 1 – ревизионна шахта на изход сепаратор на нефтопродукти. Моментните показатели не показват отклонения от ИЕО. От направения оглед на заустване № 2 – БфОВ не е установено изтичане.

По отношение на фактор „химични вещества“ се установи, че резервните и изравнителните количества светли горива се съхраняват в надземни резервоари, оборудвани с пеногасителни камери и оросителни пръстени, нивомерни системи със звукови и светлинни сигнализации. Имат изградени бетонни канали около фундаментите за улавяне на евентуални разливи. Помпената станция е разположена върху трайна непропусклива настилка. Има изградено ЛПС. Площадката е обозначена с табели, указващи категориите на опасност на наличните горива. Оградена е, оборудвана е с видеонаблюдение и се охранява денонощно. Достъпът е ограничен само за оторизиран персонал. При огледа не са установени течове или разливи на горива. На място са налични информационни листове за безопасност (ИЛБ) и актуална оценка на безопасността на съхранение на опасни химични вещества и смеси (ОХВС). Спазени са условията за съхранение, посочени в ИЛБ и общите и организационни изисквания на Наредбата за реда и начина за съхранение на опасни химични вещества и смеси.

Операторът поддържа информация за химичните вещества и смеси в съответствие с изискванията на чл. 36 на Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH). Проверен е ИЛБ на дизелово гориво. Същият е актуален и отговаря по структура и съдържание на изискванията на приложението към Регламент (ЕС) 2020/878 на Комисията за изменение на Приложение № II на „Регламент (ЕО) № 1907/2006 (REACH)“. Операторът е извършил и документирал класификацията на предприятието съгласно изискванията на чл. 103, ал. 1 от ЗООС. При огледа се установи, че докладът от класификацията отразява адекватно текущите условия на площадката.

Извършена е планова проверка по ЗЗВВХВС на „Оптомеханик“ ООД, гр. Панагюрище. На обекта се извършва механична и повърхностна обработка на метали и метални изделия. В производството се употребяват спомагателни материали и реагенти. Веществата и смесите се съхраняват в оригинални опаковки, разделно, в обособени зони на местата на употреба, в закрити помещения с трайна непропусклива настилка без връзка с канализацията. Зоните са обозначени с табели, указващи категориите на опасност на съхраняваните материали. Достъпът до тях е ограничен само за оторизиран персонал. При огледа не са установени разливи или разсипи, както и неидентифицирани употреби на вещества. Има налични информационни листове за безопасност и оценка на безопасността на съхранение на опасни химични вещества и смеси. Спазени са условията за съхранение, посочени в ИЛБ и общите и организационни изисквания на Наредбата за реда и начина за съхранение на опасни химични вещества и смеси. Операторът поддържа и предоставя информация за използваните материали съгласно изискванията на чл. 36 на Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), наричан по-нататък „Регламент (ЕО) № 1907/2006 (REACH)“. Проверен е ИЛБ на вещество, използвано в предприятието. Същият е актуален и отговаря по структура и съдържание на изискванията на приложението към Регламент (ЕС) 2020/878 на Комисията за изменение на Приложение № II на „Регламент (ЕО) № 1907/2006 (REACH)“. Операторът е извършил и документирал класификацията на предприятието съгласно изискванията на чл. 103, ал. 1 от ЗООС. При огледа се установи, че докладът от класификацията отразява адекватно текущите условия на площадката.

Извършена е извънредна проверка по ЗООС (други) на „ВИ-22“ АД, инсталация за производство на пелети в гр. Пазарджик във връзка с издаден регистрационен документ по ЗУО и преустановяване на действието на заповед на директора на РИОСВ-Пазарджик за налагане на преустановителна принудителна административна мярка. Извършено е разпломбиране на пелет-пресата на инсталацията за производство на пелети.

**КР и екологична отговорност –** през м. септември е извършена една планова проверка на оператор с издадено комплексно разрешително - „Ди Ес Смит България” АД, кв. Главиница - промишлена инсталация за производство на хартия и картон. Планова проверка, в рамките на два дни, за изпълнение на условията в комплексно разрешително № 114/2006 г., актуализирано с Решение № 114-Н1-И1-А3-ТГ1/2019 г. Не са констатирани несъответствия с условията в издаденото КР и/или с нормативната уредба по околна среда и на оператора не са давани предписания.

Изготвени са: вътрешно становище за ИН с дадени указания във връзка с прилагане изискванията на гл. Седма, раздел II от ЗООС, уведомителни писма и заповед до оператор и БД ИБР за предстояща комплексна проверка, обобщени списъци от завършили проверки. На официалната страница на инспекцията са публикувани два доклада от завършили комплексни проверки на оператори с издадено КР.

**Екологична отговорност –** през м. септември не са извършвани проверки на оператори, попадащи в приложното поле на ЗОПОЕЩ.

**ОВОС и ЕО –** през отчетния период от експертите на направление ОВОС и ЕО са извършени 4 проверки, от които 3 планови, 1 извънредна и е взето участие в планова комплексна проверка на обект без издадено комплексно разрешително. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност са извършени на място: планова комплексна проверка на обект без издадено комплексно разрешително на поставени условия и мерки в 1 решение по ОВОС, 2 планови проверки по документи на поставени условия в 2 Решения за преценяване на необходимостта от извършване на ОВОС и е взето участие в планова комплексна проверка на обект без издадено комплексно разрешително - на поставено условие в решение за преценяване на необходимостта от извършване на ОВОС. При проверките е установено, че към момента:

- на етап експлоатация на ИП не се установява неизпълнение на поставените условията и мерки в решение по ОВОС № 1-1/2013 г., както и несъответствие с разгледаната в решението характеристика;

- не е стартирала реализацията на двете ИП, за които са издадени решения № ПК-01-ПР/2019 г. и № ПК-34-ПР/2019 г. за преценяване на необходимостта от извършване на ОВОС (имат издадено комплексно разрешително, което се обжалва и не е влязло в сила; процедира се ПУП-ПЗ за площадката, която не е завършила; не са стартирали етапите проектиране, строителство, експлоатация и рекултивация);

- поставеното условие в решение № ПК-55-ПР/2021 г. за преценяване на необходимостта от извършване на ОВОС е изпълнено.

Извършена е извънредна проверка по документи във връзка с постъпила жалба, при която е отговорено, че жалбата е неоснователна, т.к. е разгледано ИП „Основен ремонт на централна градска част, гр. Белово“, в което са включени дейностите по покриване на р. „Яденица“ и за него е издадено писмо по реда на чл. 2, ал. 2 от Наредбата за ОС.

През м. септември 2023 г. в РИОСВ-Пазарджик постъпиха 31 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 37 преписки за ИП и 13 преписки за планове и програми, съгл. Приложение 1 и 2 на ЗООС. 16 приключиха с краен акт - 4 решения за преценяване на необходимостта от извършване на ОВОС с характер „да не се извършва ОВОС“, 5 решения за преценяване на необходимостта от извършване на EО с характер „да не се извършва EО“ и 7 решения за прекратяване на процедури по ОВОС. Изготвени са 8 указания за следващи действия за провеждане на процедурите по реда на глава шеста от ЗООС (5 процедури по преценяване на ОВОС и 3 процедура по преценяване на ЕО), а 26 преписки, от които 21 във връзка с процедура по преценяване на ОВОС и 5 във връзка с процедура по ЕО, са в срок за отговор.

Във връзка с провеждане на процедурите по ОВОС и ЕО са изпратени 77 писма (в т.ч. уведомителни и напомнителни до възложителя, за допълнителна информация, за становища от БД ИБР, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик.

През м. септември, в резултат на упражнен контрол и дадени предписания от експерти на РИОСВ-Пазарджик, са почистени от отпадъци два терена в землището на гр. Ракитово и един терен в землището на гр. Велинград, а от замърсяване с трици - площадка за производство на пелети и съседен имот в землището на гр. Пазарджик.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява изпълнението на реализацията на инвестиционните предложения, спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти/дейности без необходимите проведени процедури по реда на глава шеста от ЗООС.

*През м. септември са* *постановени*: 4 решения за преценяване на необходимостта от извършване на ОВОС с характер „да не се извършва ОВОС“, 5 решения за преценяване на необходимостта от извършване на EО с характер „да не се извършва EО“, 7 решения за прекратяване на процедура по ОВОС и 2 решения по ОС.

*За периода са издадени:* 3 разрешения за извършване на дейности по третиране на отпадъци на основание чл. 73, ал. 4 от ЗУО, 1 РД за извършване на дейности по третиране на отпадъци на основание чл. 78, ал. 10 от ЗУО, 6 РД за извършване на дейности по събиране и транспортиране на отпадъци на основание чл. 79, ал. 1 от ЗУО,

3 становища за върнати работни листове за класификация на отпадъци, 3 становища за отхвърлени работни листове за класификация на отпадъци, становище до РЗИ-Пазарджик за унищожаване на негодни за употреба лекарства и лекарствени продукти с изтекъл срок на годност.

**Обществеността –** през м. септември 2023 г. РИОСВ-Пазарджик публикува на интернет страницата си и разпространи чрез медиите 3 прессъобщения за дейността на инспекцията, за актуални кампании и инициативи.

Служители на РИОСВ-Пазарджик взеха участие в почистване на района на почивната база на МОСВ и акваторията на язовир „Батак“ в м. „Дъното“, общ. Батак на 16.09.2023 год., както и в организирането и отчитането на кампанията „Да изчистим България заедно“ в област Пазарджик.

Експерт на РИОСВ-Пазарджик проведе интерактивно занятие с децата от група „Звънче“ на ДГ „Радост“ в гр. Пазарджик за отбелязване на „Европейската седмица на мобилността 2023“. Награди от РИОСВ спечелиха най-добрите художници на най-щадящите природата средства за придвижване – велосипед, скейборд, ролери, електромобил.